La regidoria de Benestar Animal constituix el seu Consell
30 d’octubre 2019

![](/media/51rptbfv/30_consejo-bienestar-animal-6-_cuerpo.jpg)  

La regidoria de Benestar Animal va celebrar ahir, dimarts 29 d'octubre, la primera sessió del Consell. El Casal Jove va acollir esta convocatòria a les 18.00 hores en la qual es van tractar els tres punts de l'ordre del dia.

  

El primer punt va ser la constitució del Consell de Benestar Animal, ja que es tractava de la primera convocatòria d'esta legislatura. El segon punt va consistir a traslladar els objectius de l'Equip de Govern en matèria de benestar animal. Finalment, es va obrir el torn de precs i preguntes.

  

El president del Consell de Benestar Animal, Javier Timón, ha destacat d'esta primera sessió que «**l'ambient va ser cordial i de col·laboració entre totes les associacions que van estar presents en esta primera reunió de legislatura**». No obstant això, Timón ha expressat: «**ens agradaria convocar un consell abans que es complisca el primer trimestre, entre altres coses, perquè detectem que només van assistir Colònies Felines i la representant de la federació de veïns i no van assistir, desconeixem els motius, la resta de les associacions components del consell. Per tant, crec que és primordial que arriben a totes les associacions que componen el consell les línies d'actuació per a treballar en un ambient col·laboratiu**».

  

Així mateix, en este primer consell, es va transmetre als assistents les línies principals en les quals es basa la col·laboració per a traure un treball en conjunt. També, Timón va insistir que «**pretenen regular tot el tema animalista dins d'un marc normatiu, en el qual d'una banda, evitem problemes de convivència ciutadana i de sanitat que hem detectat i millorarem la imatge que té la ciutadania amb moltes associacions animalistes**».

  

Alguns dels assumptes que es van tractar en el consell van estar encaminats a organitzar les Colònies Felines; parlar de la previsió de modificar l'ordenança de convivència ciutadana perquè permeta dotar de carnet de manipulador d'aliments a tots aquells que vulguen col·laborar amb Colònies Felines, en el compliment de tots els requisits, tant en el manteniment de totes les colònies com en l'alimentació correcta dels animals. A més de modificar l'ordenança de tinença d'animals domèstics que és molt antiga i requerix una actualització a la normativa i legislació actual.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-benestar-animal-constituix-el-seu-consell/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-benestar-animal-constituix-el-seu-consell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-benestar-animal-constituix-el-seu-consell/ "Linked In")
*   [](mailto:?body=https://aytosagunto.es/va/actualitat/la-regidoria-de-benestar-animal-constituix-el-seu-consell/)